**Likumprojekta**

**”Grozījumi likumā “Par nodokļiem un nodevām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | 1) Padomes 2016.gada 25.maija direktīvas (ES) 2016/881, ar ko direktīvu 2011/16/ES groza attiecībā uz obligātu automātisku informācijas apmaiņu nodokļu jomā (turpmāk – Direktīva), ieviešana;2) Daudzpusējā kompetento iestāžu vienošanās par automātisko informācijas apmaiņu ar ziņojumiem par katru valsti. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēdējos gados ir ievērojami pieaugusi krāpšana nodokļu jomā un izvairīšanās no nodokļu maksāšanas, un to novēršanai arvien vairāk uzmanības tiek veltīts gan Eiropas Savienības (turpmāk – ES), gan pasaules līmenī.Tieši automātiska informācijas apmaiņa ir atzīta kā svarīgs instruments cīņā pret pārrobežu krāpšanu nodokļu jomā, izvairīšanos no nodokļu maksāšanas, kā arī agresīvu nodokļu plānošanu.Direktīva ir daļa no Eiropas Komisijas nodokļu apiešanas novēršanas tiesību aktu kopuma, un tās mērķis ir paplašināt automātisko informācijas apmaiņu starp ES dalībvalstu kompetentajām iestādēm starptautiskas uzņēmumu grupas darbības pārskatāmības veicināšanai.Turklāt tā atbilst starptautiskajām norisēm Ekonomiskās sadarbības un attīstības organizācijas (turpmāk - ESAO) līmenī (ESAO Rīcības plāna par nodokļu bāzes samazināšanu un peļņas novirzīšanu (BEPS) 13.aktivitātei, kas paredz standartu kopumu attiecībā uz informācijas apmaiņu starptautisku uzņēmumu grupu darbības pārskatāmības veicināšanai).Starptautiska uzņēmumu grupa šīs Direktīvas ietvaros tiek definēta kā ar īpašumtiesībām vai kontroli saistītu uzņēmumu kopums, kas ietver divus vai vairākus uzņēmumus, kuru rezidence nodokļu vajadzībām atrodas dažādās jurisdikcijās, vai kas ietver uzņēmumu, kura rezidence nodokļu vajadzībām atrodas vienā jurisdikcijā un kuram nodokli par saimniecisko darbību, ko tas veic ar pastāvīgās iestādes starpniecību, uzliek citā jurisdikcijā.Tā kā starptautiskas uzņēmumu grupas darbojas dažādās valstīs, tās var iesaistīties agresīvās nodokļu plānošanas praksēs, tai skaitā izmantot nepilnības valsts un starptautisko nodokļu tiesību aktos, lai peļņu novirzītu no vienas valsts uz citu ar mērķi samazināt maksājamos nodokļus, ko nav iespējams maziem un vidējiem uzņēmumiem vai atsevišķiem nodokļu maksātājiem. Ja starptautiskas uzņēmumu grupas šādi rīkojas, tas attiecīgi ietekmē mazos un vidējos uzņēmumus, jo to nodokļu slogs ir lielāks nekā starptautiskām uzņēmumu grupām. Tāpat šādas rīcības rezultātā pastāv risks, ka izveidojas konkurence piesaistīt starptautiskas uzņēmumu grupas, piedāvājot tām papildu nodokļu priekšrocības, kas attiecīgi var radīt ieņēmumu samazinājumu daudzās valstīs.Tādējādi nodokļu administrēšanas iestādēm ir vajadzīga visaptveroša un būtiska informācija par starptautiskām uzņēmumu grupām, proti, informācija par katru gadu un par katru jurisdikciju, kurā starptautiska uzņēmumu grupa veic saimniecisko darbību, par ieņēmumu summu, peļņu pirms ienākumu nodokļa nomaksāšanas, nomaksāto un uzkrāto ienākuma nodokli, darbinieku skaitu, pamatkapitālu, nesadalīto peļņu un materiālajiem aktīviem, kā arī jāidentificē katra starptautiskas uzņēmumu grupas vienība, kas veic saimniecisko darbību kādā konkrētā nodokļu jurisdikcijā, un jāsniedz norāde par katras vienības veikto saimniecisko darbību.Iepriekš minētās informācijas iegūšanai ir izstrādāta speciāla pārskata forma “Starptautiskas uzņēmumu grupas pārskats par katru valsti” (turpmāk – pārskats), kas ietver 3 tabulas.Pārskatu paredzēts sniegt nodokļu administrācijai tajā ES dalībvalstī, kurā atrodas starptautiskas uzņēmumu grupas galīgais mātes uzņēmums. Savukārt nodokļu administrācija, kura saņems pārskatu, nosūtīs to visām pārējām ES dalībvalstu nodokļu administrācijām, kurās ir pārstāvēta attiecīgā starptautiskā uzņēmumu grupa.Automātiskai informācijas apmaiņai ar pārskatiem atbilstoši ESAO BEPS 13.aktivitātei jānotiek arī ar valstīm, kuras nav ES dalībvalstis, un šī apmaiņa notiks, slēdzot divpusējus vai daudzpusējus līgumus starp kompetentajām iestādēm, pamatojoties uz divpusējām nodokļu konvencijām vai Konvenciju par savstarpējo administratīvo sadarbību nodokļu jomā.2014.gada 8.maijā tika pieņemts likums “Par Konvenciju par savstarpējo administratīvo palīdzību nodokļu jomā”, ar ko tika apstiprināta Latvijas Republikas apņemšanās ievērot ar 2010.gada 27.maija Protokolu grozīto 1988.gada 25.janvārī Strasbūrā sastādīto Konvenciju par savstarpējo administratīvo palīdzību nodokļu jomā (turpmāk – Konvencija), kas Latvijas Republikā ir piemērojama no 2014.gada 1.novembra.Pamatojoties uz minētās Konvencijas 6.pantu, kas nosaka, ka divas vai vairākas puses (valstis) veic automātisku Konvencijas 4.pantā minētās informācijas apmaiņu attiecībā uz savstarpējās vienošanās ceļā noteiktiem gadījumiem un saskaņā ar savstarpējās vienošanās ceļā noteiktām procedūrām, 2016.gada 19.oktobrī Finanšu ministrijas valsts sekretāra vietnieks nodokļu, muitas un grāmatvedības jautājumos kā Latvijas Republikas kompetentās iestādes pārstāvis parakstīja Daudzpusējo kompetento iestāžu vienošanos par automātisko informācijas apmaiņu ar pārskatiem (turpmāk – MCAA). Atbilstoši ESAO 2017.gada 26.janvārī publicētajai informācijai MCAA ir parakstījušas 57 valstis, no tām 24 ES dalībvalstis un 33 citas valstis.Informācijas apmaiņas rezultātā nodokļu administrācijai būs iespēja reaģēt uz nevēlamu nodokļu praksi, veicot izmaiņas tiesību aktos, atbilstīgus riska novērtējumus vai nodokļu revīzijas, kā arī noteikt, vai uzņēmumi ir iesaistījušies praksē, kuras rezultātā mākslīgi novirza ievērojamas ienākumu summas uz vidi, kurā pastāv nodokļu priekšrocības.Likuma ”Par nodokļiem un nodevām“ darbības joma ietver arī nodokļu administrēšanas pasākumus. Ņemot vērā, ka pārskatu sniegšana un automātiska apmaiņa ar tiem notiks nodokļu administrēšanas pasākumu ietvaros, direktīvas normas nepieciešams iestrādāt likumā "Par nodokļiem un nodevām".Likumprojektā ”Grozījumi likumā ”Par nodokļiem un nodevām”” (turpmāk – likumprojekts) tiek noteikts pienākums nodokļu maksātājam sniegt starptautiskas uzņēmumu grupas pārskatu Valsts ieņēmumu dienestam. Tāpat tiek noteikts deleģējums Ministru kabinetam noteikt pārskata struktūru un saturu, starptautiskas uzņēmuma grupas pārskatā par katru valsti lietoto terminu skaidrojumu, kā arī tā sagatavošanas un iesniegšanas kārtību, un tādējādi attiecīgi pārējie direktīvā ietvertie gadījumi, noteikumi un nosacījumi attiecībā uz pārskata iesniegšanu, tā iesniegšanas kārtību un termiņiem tiks noteikti ar Ministru kabineta noteikumiem.Direktīva nacionālajā likumdošanā jātransponē līdz 2017.gada 4.jūnijam.  |
|  3. | Projekta izstrādē iesaistītās institūcijas | Valsts ieņēmumu dienests. |
|  4. | Cita informācija | Saskaņā ar Direktīvu dalībvalstīm ir jāparedz sankcijas, kas piemērojamas par Direktīvā noteikto prasību attiecībā uz pārskata iesniegšanu neievērošanu, un sankcijām ir jābūt iedarbīgām, samērīgām un atturošām.Ņemot vērā Tieslietu ministrijas izveidotās Latvijas Administratīvo pārkāpumu kodeksa pastāvīgās darba grupas viedokli, ka sankcijām attiecībā uz šāda pārskata neiesniegšanu un nepatiesas informācijas sniegšanu iekļaušanu pārskatā ir jābūt zemākām kā pārējās Baltijas valstīs (Lietuvā – līdz 600 *euro,* Igaunijā *–* līdz 2000 *euro*), lai gan citās ES dalībvalstīs sankciju apmērs ir vairāki desmiti tūkstoši *euro,* esam izvērtējuši pašreizējo normatīvo regulējumu attiecībā uz sankcijām par informācijas nesniegšanu Valsts ieņēmumu dienestam un secinājuši, ka pašreiz nav nepieciešams veikt grozījumus Latvijas Administratīvo pārkāpumu kodeksā (turpmāk – LAPK), jo šajā gadījumā tiks piemērota LAPK 159.9 pantā noteiktā atbildība.Saskaņā ar LAPK 159.9 panta pirmo daļu par nodokļu administrēšanai un kontrolei nepieciešamās pieprasītās informācijas nesniegšanu nodokļu administrācijai uzliek naudas sodu fiziskajām personām vai valdes loceklim līdz septiņsimt *euro*, atņemot valdes loceklim tiesības ieņemt noteiktus amatus komercsabiedrībās vai bez tā, savukārt, saskaņā ar LAPK 159.9 panta otro daļu par nepatiesas informācijas sniegšanu nodokļu administrācijai uzliek naudas sodu fiziskajām personām vai valdes loceklim līdz septiņsimt *euro*, atņemot valdes loceklim tiesības ieņemt noteiktus amatus komercsabiedrībās vai bez tā. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ieņēmumu dienests.Nodokļu maksātāji, kuriem saskaņā ar normatīvo regulējumu ir noteikts pienākums sagatavot konsolidētos gada pārskatus saskaņā ar piemērojamajiem grāmatvedības principiem (koncerna mātes sabiedrības) vai arī kuriem šādi būtu nepieciešams rīkoties, ja līdzdalības daļas pašu kapitālā tiktu tirgotas publiskā vērtspapīru biržā, kā arī tie nodokļu maksātāji (koncerna meitas sabiedrības), kuriem saskaņā ar Ministru kabineta noteikumiem tiks noteikta pārskata iesniegšanas kārtība. Turklāt pienākums attieksies tikai uz tiem iepriekš minētajiem nodokļu maksātājiem, kuru kopējie konsolidētie ieņēmumi (apgrozījums) attiecīgajā fiskālajā gadā tieši pirms pārskata sniegšanas fiskālā gada, kā tas atspoguļots tā konsolidētajā gada pārskatā par šādu iepriekšējo fiskālo gadu, pārsniedz 750 000 000 *euro* (saskaņā ar VID pieejamo informāciju starptautiskas uzņēmumu grupas pārskats par katru valsti būs jāsniedz trijām koncernu mātes sabiedrībām, savukārt pašlaik nav nosakāms meitas sabiedrību skaits, kam būs pienākums sniegt starptautiskas uzņēmumu grupas pārskatu par katru valsti). |
| 2. | Tiesiskā regulējuma ietekme uz tautsaimniecību un administratīvo slogu | Nodokļu maksātājiem, kuriem saskaņā ar normatīvo regulējumu ir nepieciešams sagatavot konsolidētos gada pārskatus saskaņā ar piemērojamiem grāmatvedības principiem, vai arī kuriem šādi būtu nepieciešams rīkoties, ja līdzdalības daļas pašu kapitālā tiktu tirgotas publiskā vērtspapīru biržā, un kuriem saskaņā ar Ministru kabineta noteikumiem tiks noteikts pienākums sagatavot starptautiskas uzņēmumu grupas pārskatu par katru valsti, palielināsies administratīvais slogs.Valsts ieņēmumu dienestam kā Latvijas kompetentajai iestādei, kas veiks informācijas apmaiņu ar citu valstu kompetentajām iestādēm, palielināsies administratīvais slogs. |
|  3. | Administratīvo izmaksu monetārs novērtējums | Projekts šo jomu neskar. |
|  4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akti | Nepieciešams izstrādāt Ministru kabineta noteikumus, nosakot starptautiskas uzņēmuma grupas pārskata par katru valsti struktūru un saturu, starptautiskas uzņēmumu grupas pārskatā par katru valsti lietoto terminu skaidrojumu, pārskatasagatavošanas un iesniegšanas kārtību Valsts ieņēmumu dienestam, kā arī atbilstoši likuma “Par nodokļiem un nodevām” 7.panta ceturtajai daļai un 18.1 panta trešajai daļai noteiktajam deleģējumam nosakot kārtību, kādā Valsts ieņēmumu dienests automātiski apmainās ar starptautiskas uzņēmumu grupas pārskatiem par katru valsti ar citu valstu kompetentām iestādēm.Minētajam normatīvajam aktam jāstājas spēkā līdz 2017.gada 4.jūnijam. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1.  | Saistības pret Eiropas Savienību | Padomes 2016.gada 25.maija direktīvas (ES) 2016/881, ar ko Direktīvu 2011/16/ES groza attiecībā uz obligātu automātisku informācijas apmaiņu nodokļu jomā, ieviešana.Termiņš – 2017.gada 4.jūnijs. |
| 2. | Citas starptautiskās saistības | Konvencija par savstarpējo administratīvo palīdzību nodokļu jomā.Daudzpusējā kompetento iestāžu vienošanās par automātisko informācijas apmaiņu ar ziņojumiem par katru valsti. |
| 3. | Cita informācija | Informācijas apmaiņa starp Latvijas Republikas un to trešo valstu kompetentajām iestādēm, ar kurām tiks noslēgti divpusējie vai daudzpusējie līgumi par automātisko informācijas apmaiņu ar ziņojumiem par katru valsti, notiks atbilstoši Konvencijas par savstarpējo administratīvo palīdzību nodokļu jomā 6.pantā noteiktajam par automātisko informācijas apmaiņu. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes direktīvas (ES) 2016/881, ar ko Direktīvu 2011/16/ES groza attiecībā uz obligātu automātisku informācijas apmaiņu nodokļu jomā pārņemšana. |
| A | B | C | D |
| 1.panta 2.punkts | Likumprojekta 1.pants  | Pārņemts pilnībā | Nacionālais tiesību akts neparedz stingrākas prasības. |
| 1.panta 7.punkts | Latvijas Administratīvo pārkāpumu kodeksa 159.9 panta pirmā un otrā daļa. | Pārņemts pilnībā | Nacionālais tiesību akts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  |
| Cita informācija | Padomes 2016.gada 25.maija direktīvas (ES) 2016/881, ar ko Direktīvu 2011/16/ES groza attiecībā uz obligātu automātisku informācijas apmaiņu nodokļu jomā, pārējās normas tiks pārņemtas, izstrādājot jaunus Ministru kabineta noteikumus, kam jāstājas spēkā līdz 2017.gada 4.jūnijam. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta uzsākšanu ir ievietota Finanšu ministrijas mājas lapā sadaļā “Sabiedrības līdzdalība”. |
|  2. | Sabiedrības līdzdalība projekta izstrādē | Diskusiju dokuments. |
|  3. | Sabiedrības līdzdalības rezultāti | Nav |
|  4. |  Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Informācijas apmaiņu nodrošinās Valsts ieņēmumu dienests. |
|  2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas.Likumprojekta izpilde tiks nodrošināta esošo cilvēkresursu ietvaros. |
|  3. |  Cita informācija |  Nav |

Finanšu ministra vietā –

Ministru prezidents M.Kučinskis

Gaiķe

Anete.Gaike@fm.gov.lv